
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αρση αναδασώσεως ιδιωτικής δασικής έκτασης 3150 τετραγωνι¬ 
κών μέτρων στη θέση «Κεραμίδι» του Ιδιωτικού Δασοκτήματος 


Τατοΐου Αττικής. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Όρμος Αθέρα κοινότητας Αθέρα Ν. Κεφαλλη¬ 
νίας. . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 


Καθορισμός ορίων και όρων και περιορισμών δόμησης στον οικι¬ 
σμό Δροσιά της Κοινότητας Βαθέος του Ν. Σάμου. 3 

Τροποποίηση ρυμοτομικού σχεδίου πόλεως Σιδ/τρου Ν. Σερρών. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 851 (1) 

Άρση αναδασώσεως ιδιωτικής δασικής έκτασης 3150 τετραγωνικών 
μέτρων στη θέση «Κεραμίδι» του Ιδιωτικού Δασοκτήματος Τα¬ 
τοΐου Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
' Εχοντας υπόψη: 

1. Τις διατάξεις του Ν. 3200/1955 «περί διοικητικής αποκεντρώ- 
σεως», όπως αυτές τροποποιήθηκαν και συμπληρώθηκαν μεταγενέ¬ 
στερα. 

2. Τις διατάξεις του Ν.Δ. 1147/1972 «περί διοικήσεως της μείζο- 
νος Πρωτευούσης», όπως αυτές τροποποιήθηκαν και συμπληρώθηκαν 
μεταγενέστερα. 

3. Τις διατάξεις του 711/1972 Β.Δ. «περί ενάρξεως της ισχύος 
διατάξεων τινών του Ν.Δ. 1147/1972. 

4. Τις διατάξεις του άρθρου 44 παραγ. 3 και 58 παραγ. 3 του Ν. 
998/79 «περί προστασίας των δασών και των δασικών εν γένει εκτά¬ 
σεων της Χώρας». 


5. Την αριθ. 160417/1180/8.7.1980 Δ/γή του Υπουργείου Γε¬ 
ωργίας «περί οδηγιών για τις αναδασωτέες εκτάσεις». 

6. Την με αριθ. 3589/10.12.1979 απόφαση Αναπληρωτή Νο¬ 
μάρχου Αττικής (ΦΕΚ 101/1980 τεύχος Δ’) «περί κηρύξεως ανα¬ 
δασωτέας εκτάσεως 12000 στρεμμάτων στη θέση Τατόϊ περιφέρειας 
Δήμου Αχαρνών Ν. Αττικής. 

7. Την με αριθμό 4876/31.Γ0.1984 απόφασή μας με την οποία 
εγκρίθηκε η δημιουργία παιδικής χαράς και γενικά χώρου αναψυχής 
από την Κοινότητα Κρυονερίου Αττικής σε Ιδιωτική δασική έκταση 
εμβαδού 3150 τετραγ. μέτρων στη θέση Κεραμίδι του Δήμου Αχαρ¬ 
νών. 

8. Τις με αριθ. 4835/19.12.84 και 172/10.3.86 αναφορές του 
Δασαρχείου Πάρνηθας, από τις οποίες προκύπτει ότι η ανωτέρω 
έκταση περιλαμβάνεται στην 3589/10.12.1979 απόφασή μας «περί 
κηρύξεως ως αναδασωτέας εκτάσεως 12.000 στρ. και προτείνεται η 
άρση της αναδασώσεως από την έκταση των 3150 τ.μ., επειδή από 
παραδρομή συμπεριλήφθηκε στα όρια της κηρυχθείσης ως αναδασω¬ 
τέας έκτασης, αποφασίζουμε: 

Αίρουμε την αναδάσωση από την ιδιωτική δασική έκταση εμβαδού 
τριών χιλιάδων εκατόν πενήντα (3150) τετραγωνικών μέτρων, που 
βρίσκεται στη θέση Κεραμίδι του ιδιωτικού δασοκτήματος Τατοΐου 
της περιφέρειας του Δήμου Αχαρνών, όπως αυτή εικονίζεται με τα 
στοιχεία Α, Β, Γ, Δ, Α στο συνημμένο στην παρούσα απόσπασμα 
χάρτου που θεωρεί ο Δασάρχης Πάρνηθας Γεωρ. Ντούρος και αποτε¬ 
λεί αναπόσπαστο μέρος αυτής. 

Η άρση της αναδασώσεως γίνεται για το λόγο ότι στην έκταση των 
3150 τ.μ. εγκρίθηκε η δημιουργία Παιδικής χαράς και χώρου ανα¬ 
ψυχής από την Κοινότητα Κρυονερίου Αττικής. 

Η ανωτέρω έκταση από την οποία αίρεται η αναδάσωση είναι ιδιω¬ 
τική δασική και σήμερα έχει τη μορφή αγροτικής έκτασης στερουμένη 
παντελώς δασικής βλαστήσεως αποτελεί δε τμήμα μείζονος εκτάσεως 
12.000 στρ. που κηρύχθηκε αναδασωτέα, με την 3589/10.12.79 
απόφασή μας και από παραδρομή συμπεριλήφθηκε και το τμήμα αυτό 
και κηρύχτηκε ως αναδασωτέο καθόσον δεν είχε καταστραφεί, από 
την εκδηλωθείσα πυρκαγιά του έτους 1974 ώστε αν δικαιολογείται η 
κήρυξή του ως αναδασωτέου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αγ. Παρασκευή, 8 Απριλίου 1986 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

Αρι?·'1705 (2) 

Καθορτσρος των ορίων του αιγιαλού και δημιουργία ζώνης παραλίας 
στη θέση Όρμος Αθέρα κοινότητας Αθέρα Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
’ Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: 

α) του άρθρου 13 του Ν. 1078/1980 και β) τόυ άρθρου 23 του 
Ν.1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
αποφασιστικής αρμοδιότητας του Υπουργείου Οικονομικών». 

3. Την από 19.9.1984 έκθεση της «επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στη περιοχή Όρμος 
Αθέρα κοινότητας Αθέρα Ν. Κεφ/νίας και το από Μαΐου 1984 με 
κλίμακα 1:500 τοπογραφικό διάγραμμα του Γεωργίου Τζανέτου μη¬ 
χανικού τοπογράφου που θεωρήθηκε την 19.8.1985 από τη Διεύ¬ 
θυνση Τεχνικών Υπηρεσιών της Νομαρχίας Κεφαλληνίας και συνο¬ 
δεύει την έκθεση της προαναφερόμενης επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο Αριθ. Φ. 187.2/585/85/2039/20.12.1985 έγ¬ 
γραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/1955 τ. Α’) «περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 Β.Δ/τος 
«περί εξαιρέσεως από της κατά το άρθρο 1 παράγραφος 1 του Ν. 
3200/55 αρμοδιότητος των Νομαρχών, αντικειμένων τινών αρμο¬ 
διότητας του Υπουργού Οικονομικών, του Β.Δ. 704/1970 και του 
άρθρου 1 παραγ. 5 του Π.Δ. 71/25.2.1984, σχετικά με τη μεταβί¬ 
βαση αρμοδιοτήτων του Υπουργού Οικονομικών στους Νομάρχες και 
στις περιφερειακές Αρχές διανομαρχιακού επιπέδου, αποφασίζουμε: 

1. Επικυρώνουμε την από 19.9.1984 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Μαΐου 1984 τοπογραφικό διάγραμμα, που τη 
συνοδεύει, το οποίο συντάχτηκε άπό το Γεώργιο Τζανέτο τοπογρ. 
μηχανικό, με κλίμακα 1:500 και θεωρήθηκε την 19.8.1985 από τη 
Διεύθυνση Τεχνικών Υπηρεσιών της Νομαρχίας Κεφαλληνίας επί του 
οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού, στη θέση' Ορμος Αθέρα κοινότητας Αθέρα Ν. Κεφαλλη¬ 
νίας και με κίτρινη γραμμή τα όρια της παραλίας στην ίδια θέση. 

• Η παρούσα απόφαση μαζί με την έκθεση και το διάγραμμα που 
προαναφέραμε, να δημοσιευτούν στην Εφημερίδα της Κυβερνήσεως. 

Αργοστόλι. 7 Αποιλίου 1986 

Ο Νομάρχης 
ΗΛΙΑΣ ΜΠΕΡΙΑΤΟΣ 


ΕΚΘΕΣΗ 

Επιτροπής καθορισμού των ορίων Αιγιαλού και παραλίας του άρθρου 
74 του Π.Δ. 636/77 Ν. Κεφαλληνίας. 

Καθορισμός για πρώτη φορά των ορίων του Αιγιαλού και παραλίας 
στη Θέση Όρμος Αθέρα Κοινότατος Αθέρα Ν. Κεφαλληνίας. 

Στο Αργοστόλι, σήμερα την 19η Σεπτεμβρίου 1984 ημέρα Πέ¬ 
μπτη, οι υπογεγραμμένοι: 

1. Διονύσιος Ρεπούσης, οικον, έφορος Ληξουρίου, και Πρόεδρος. 

2. Κώστας Παπαζαφειράτος, Δ/ντής Τεχν. υπηρεσιών Ν. Κεφ/- 
νίας ως μέλος. 


3. Αχιλλέας Σπυρόπουλος Λιμενάρχης Κεφ/νίας ως μέλος, αποτε- 
λούντες την επιτροπή καθορισμού των ορίων του αιγιαλού και παρα¬ 
λίας, σύμφωνα με τις διατάξεις του άρθρου 74 του Π.Δ. 636/77 που 
συγκλήθηκε ύστερα από σχετική πρόσκληση του Προέδρου της. 

Λαβόντες υπόψη: 

1. Την από 14.8.85 αίτηση της Κοινότητας Αθέρα με την οποία 
ζητείται ο καθορισμός των ορίων του αιγιαλού και της παραλίας στην 
περιοχή αυτή. 

2. Τα συνταχθέντα από τον Πολ. Μηχ/κό Γεώργιο Τζανέτο το 
Μάιο του 1984 τοπογραφικά και υψομετρικά διαγράμματα της παρα¬ 
πάνω περιοχής σε μία πινακίδα υπό κλίμακα 1:500 ηλεγμένα για την 
ακρίβεια, της αποτυπώσεως κατά το εφικτό, από το Βασίλη Πινιατώρο 
Τοπογράφο - Μηχανικό της ΔΤΥΝ Κεφ/νίας στις 19.8.85 και θεω¬ 
ρημένα από το Δ/ντή Τεχν. Υπηρεσιών Ν. Κεφαλληνίας την ίδια 
ημερομηνία όπως ορίζουν οι διατάξεις του άρθρου 20, του Ν. 
719/77. 

3. Τις διατάξεις του αναγκαστικού νόμου 2344/40, όπως τροπο¬ 
ποιήθηκε και συμπληρώθηκε μεταγενέστερα καθώς και τη σχετική μ’ 
αυτόν Δικαστηριακή και Διοικητική Νομολογία. 

4. Την αντίληψη που δημιουργήθηκε κατά την επιτόπια μετάβασή 
μας στην παραπάνω θέση, σχετικά με το- πλάτος της βρέχόμενης από 
το χειμέριο κύμα ξηράς, και με τα λοιπά συναφή στοιχεία ήτοι: 

α) Τη μορφολογία του εδάφους της ακτής. 

β) Το γεγονός ότι δεν υπάρχουν σημεία μεταβολής του αιγιαλού. 

γ) Την κατάσταση του θαλασσίου χώρου. 

δ) Το γεγονός ότι δε βρέθηκαν στοιχεία διαγραμμάτων για προη¬ 
γούμενο καθορισμό, στην ίδια θέση, αιγιαλού και παραλίας. 

ε) Το ύψος του χεμερίου κύματος σε συνάρτηση με το ανάπτυγμα 
του πελάγους στη θέση αυτή και το γεγονός ότι οι άνεμοι που επηρεά¬ 
ζουν τον κυμάτισμά είναι βόρειοι - ως Βορειοανατολικοί και η είσοδος 
του όρμου είναι στενή, και προστατευμένη από νησίδα που βρίσκεται 
στην είσοδό του. 

στ) Την μη ύπαρξη καθορισμών ορίων αιγιαλού και παραλίας εκα¬ 
τέρωθεν της εξεταζομένης περιοχής, αποφασίζουμε: 

1. Καθορίζουμε στο πιο πάνω αναφερόμενο τοπογραφικό διάγραμ¬ 
μα: 

α) Την οριογραμμή του αιγιαλού με ερυθρά συνεχή πολυγωνική 
γραμμή 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 
18, 19, 20, 21, της οποίας οι. κορυφές έχουν τις συντεταγμένες που 
φαίνονται στο σχετικό πίνακα εξαρτημένες από το Κρατικό Δίκτυο. 

β) Την οριογραμμή της παραλίας με κίτρινη συνεχή πολυγωνική 
γραμμή, 1', 2’,3 - , 4', 5', 6', 7', 8', 9', 10', 11', 12’, 13\ 
14 ’, 15", 16 ’, 17’, 18’, 19', 20', 21 ’, της οποίας οι κορυφές 
έχουν τις συντεταγμένες που φαίνονται στο σχετικό πίνακα εξαρτημέ¬ 
νες από το Κρατικό Δίκτυο. 

Η ζώνη της παραλίας καθορίζεται για μεν τα βραχώδη τμήματα 
της ακτής σε πλάτος 10 μέτρων, για δε το τμήμα της αμμώδους 
ακτής σε πλάτος 15 μέτρων για την εξυπηρέτηση των σκοπών της 
παραγράφου 1 του άρθρου 7 του Α.Ν. 2344/40, επειδή η περιοχή 
είναι μεγάλου τουριστικού ενδιαφέροντος, βρίσκεται υπό ανάπτυξη και 
κατά τη θερινή περίοδο η τουριστική κίνηση αυξάνει κατακόρυφα με 
αποτέλεσμα να δημιουργούνται προβλήματα από το πλήθος των οχη¬ 
μάτων που συρρέουν στην παραλία, με κίνδυνο την υποβάθμιση της 
περιοχής, αν δεν υπάρξει η κατάλληλη υποδομή. Η Κοινότητα Αθέρα 
εξ’ άλλου μ’ έγγραφό της ζήτησε το πλάτος της ζώνης της παραλίας 
να καθοριστή στο 25,00 μ. 

2. Αποφαινόμαστε ότι δεν υπάρχει στη θέση αυτή παλαιός αιγια- 
λός. 

Η Επιτροπή 

Ο Πρόεδρος Τα Μέλη 

Δ. ΡΕΠΟΥΣΗΣ ΚΩΝ/ΝΟΣ ΠΑΠΑΖΑΦΕΙΡΑΤΟΣ, 

ΑΧ. ΣΠΥΡΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. Τ.Π. 1344 (3) 

Καθορισμός ορίων και όρων και περιορισμών δόμησης στον οικισμό 
Δροσιά της Κοινότητας Βαθέος του Ν. Σάμου. 

Ο ΝΟΜΑΡΧΗΣ ΣΑΜΟΥ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης του οικισμού που συ¬ 
μπληρώθηκαν από τους ενδιαφερομένους μελετητές κατά τις υποδεί¬ 
ξεις των σχετικών προδιαγραφών του Υ.ΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την αριθ.1/5/13.2.86 γνωμοδότηση του Συμβουλίου ΧΟΠ 
του Νομού. 

6. Την 4/1986 απόφαση του Κοινοτικού Συμβουλίου Βαθέος, 
αποφασίζουμε: 

I. Καθορίζουμε τα όρια του οικισμού Δροσιά Κοινότητας Βαθέος 
του Ν. Σάμου με στοιχεία 84210400 - 04 ως οριογραμμή με κορυ¬ 
φές τα εξής σημεία: 

6. Κτίσμα Βασίλη Λεβησιανού. 

8. Κτίσμα Νικολάου Αρέλη. 

9. Κτίσμα Γεωργ. Γούναρη. 

10. Κτίσμα Νικ. Βέττα. 

11. Κτίσμα Νικ. Βαλωμένου. 

13. Κτίσμα κληρονόμων Σκαπέτη. 

14. Κτίσμα Γεωργ. Δεληγιάννη, 


όπως αυτά φαίνονται στα συνοδευτικά της παρούσας σχεδιαγράμματα 
σε κλίμ. 1:5000, που αποτελούν αναπόσπαστα μέρη της απόφασης 
αυτής και συντάχθηκαν βάσει στοιχείων χαρτών και επί τόπου ελέγ¬ 
χου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ/3.5.1985 και για τον 
οικισμό Δροσιά Κοινότητας Βαθέος Ν. Σάμου, αρτιότητα γηπέδου 
300,00 τ.μ. 

2. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 

δημοσίευσης του από 24.4.1985 Δ/τος. 

3. Χαρακτηρίζουμε τον οικισμό ως περιαστικό - αδιάφορο - συνε¬ 
κτικό - στάσιμο και μικρό. 

4. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Π.Ε. της Νομαρχίας 
ώστε να εξασφαλίζεται η συνέχεια των υπαρχόντων Κοινόχρηστων 
χώρων και η δημιουργία νέων κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.1985 
Δ/τος. 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικι¬ 
σμού που τη συνοδεύει, να δημοσιευθεί στην Εφημερίδα της Κυβερνή- 
σεως. 

Σάμος, 31 Μαρτίου 1986 

Ο Νομάρχης 
ΚΥΡ. ΓΕΩΡΓΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. 4228 (4) 

Τροποποίηση ρυμοτομικού σχεδίου πόλεως Σιδ/τρου Ν. Σερρών. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Τον Ν. 3200/55 «περί διοικητικής Αποκεντρώσεως». 

2. Το αριθ. 532/70 «περί συμπληρώσεως των διατάξεων περί 
διοικητικής αποκεντρώσεως». 

3. Το αριθ. 712/70 Β.Δ. «περί καθορισμού αρμοδιότητος κ.λ.π. 
των περιφεριακών Αρχών Υπουργείου Δημοσ. Έργων». 

4. Το άρθρον 21 του από 3.4.1929 Π.Δ/τος «περί Γ.Ο.Κ.» που 
διατηρήθη και με τον ΓΟΚ 1973. 

5. Τα άρθρα 1, 2, 3, 9, 29 και 70 του από 17.7.1923 Ν.Δ/τος 

«περί σχεδίων πόλεων κ.λ.π. όπως μεταγενέστερως συνεπληρώθησαν 
και τροποποιήθησαν». 

6. Τις διατάξεις του Α.Ν. 314/68 «περί παροχής εις τον Υπουργό 
Β. Ελλάδος και τους Νομάρχας αρμοδιότητος επί θεμάτων εγκρίσεως 
επεκτάσεως σχεδίων πόλεων και κωμών» ετροποποιήθηκαν και συνε- 
πληρώθηκαν με το Ν.Δ. 1018/71 (ΦΕΚ 220/71). 

7. Τις κάτωθι αποφάσεις του Δημοτικού Συμβουλίου του Δήμου Σι- 
δηροκάστρου. 

α) Την 81/1979 απόφαση περί συμπληρώσεως της 50/1979 
αποφάσεως «περί τροποποιήσεως του ρυμοτομικού σχεδίου της πό¬ 
λεως» στα Ο.Π. 81, 90, 91, 82, 83, 84, 85β, 85γ, 118, 126, 125, 
124, 127, 1 και 2 κ.λ.π., όπως αναγράφονται στην ανωτέρω από¬ 
φαση. 


8. Τις 243/24/16.11.1979 και 23/2/25.1.80 γνωμοδοτικές 
πράξεις του Νομαρχιακού Συμβουλίου Δημοσίων Έργων με τις 
οποίες ομοφώνως γνωμοδφίούν υπέρ της τροποποιήσεως των Ο.Π. 
81, 90, 91, 82, 83, 84, 85β, 85γ, 118, 126, 125, 124, 127, 1 
και 2 και το χαρακτηρισμό του Ο.Π. 82 ως Εθνικό Γυμναστήριο στην 
πόλη Σιδ/τρον. 

9. Τα συνταχθέντα από το Τμήμα Πολεοδομίας και Πολεοδομικών 
Εφαρμογών τοπογραφικά διαγράμματα με κλίμακα 1:500 και 
1 : 2000 . 

10. Τα από 6 Μαρτίου 1962 (ΦΕΚ 35 τεύχος Δ') και 23 Ιουλίου 
1969 (ΦΕΚ 164 τεύχος Δ') διατάγματα εγκρίσεως ρυμοτομικού 
σχεδίου της πόλεως Σιδ/τρου. 

11. Την από 3073/5.8.80 βεβαίωση του Δήμου Σιδηροκάστρου, 
αποφασίζουμε: 

Εγκρίνουμε α) Τις τροποποιήσεις στα Ο.Π. 81, 90, 91, 82, 83, 
84, 85β, 85γ, 118, 112, 125, 124, 127, 1 και 2, όπως φαίνονται 
στα συνημμένα τοπογραφικά διαγράμματα συνταχθέντα από το τμήμα 
Πολεοδομίας και Πολεοδομικών Εφαρμογών β) Το χαρακτηρισμό του 
Ο.Π. 82 ως Εθνικό Γυμναστήριο και γ) Την τροποποίηση ως προς 
τα πλάτη των οδών από 6μ. εις 8μ. 

Η παρούσα απόφαση μαζί με τοπογραφικό διάγραμμα με κλίμακα 
1:2000 να δημοσιευθεί στην Εφημερίδα της Κυβερνήσεως. 

Σέρρες, 26 Αυγούστου 1980 
Ο Νομάρχης 

ΠΑΝΑΓΙΩΤΗΣ ΓΥΦΤΟΥΛΑΣ 




























